CELEX: 62021CN0221
Language: mt
Date: 2021-03-26 00:00:00
Title: Kawża C-221/21: Talba għal deċiżjoni preliminari mressqa mill-Obvodní soud pro Prahu 1 (ir-Repubblika Ċeka) fis-26 ta’ Marzu 2021 – Správa železnic, státní organizace vs České dráhy a.s. et

21.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 242/11
            
         
      Talba għal deċiżjoni preliminari mressqa mill-Obvodní soud pro Prahu 1 (ir-Repubblika Ċeka) fis-26 ta’ Marzu 2021 – Správa železnic, státní organizace vs České dráhy a.s. et
      
      (Kawża C-221/21)
      (2021/C 242/14)
      Lingwa tal-kawża: iċ-Ċek
      
         Qorti tar-rinviju
      
      Obvodní soud pro Prahu 1
      
         Partijiet fil-kawża prinċipali
      
      
         Rikorrent: Správa železnic, státní organizace
      
         Konvenuti: České dráhy a.s., PKP CARGO INTERNATIONAL, a.s., PDV RAILWAY a.s., KŽC Doprava, s.r.o.
      
         Domandi preliminari
      
      
                  1)
               
               
                  Il-leġiżlazzjoni nazzjonali prevista fil-ħames parti taz-zákon č. 99/1963 Sb., občanský soudní řád (il-Liġi Nru 99/1963 li Tistabbilixxi l-Kodiċi tal-Proċedura Ċivili), kif sussegwentement emendata (iktar ’il quddiem l-“občanský soudní řád” jew l-“o. s. ř.”), tissodisfa r-rekwiżiti marbuta mal-istħarriġ ġudizzjarju tad-deċiżjonijiet tal-korp regolatorju skont l-Artikolu 56(10) tad-Direttiva 2012/34/UE tal-Parlament Ewropew u tal-Kunsill tal-21 ta’ Novembru 2012 li tistabbilixxi żona ferrovjarja unika Ewropea (1)?
               
            
                  2)
               
               
                  Fil-każ ta’ risposta affermattiva għall-ewwel domanda, l-Artikolu 56(10) tad-Direttiva 2012/34 jista’ jiġi interpretat fis-sens li l-istħarriġ ġudizzjarju ta’ deċiżjoni tal-korp regolatorju jista’ jingħalaq bi ftehim bil-qorti skont l-Artikolu 99 tal-o. s. ř.?
               
            
                  3)
               
               
                  Fil-każ ta’ risposta affermattiva għall-ewwel domanda, ir-rekwiżiti marbuta mal-istabbiliment ta’ korp regolatorju nazzjonali wieħed għas-settur ferrovjarju skont l-Artikolu 55(1), dawk marbuta mal-funzjonijiet tal-korp regolatorju skont l-Artikolu 56(2), (6), (11) u (12), kif ukoll dawk marbuta mal-kooperazzjoni tal-korpi regolatorji skont l-Artikolu 57(2) tad-Direttiva 2012/34 jippermettu li deċiżjonijiet tal-korp regolatorju jiġu ssostitwiti, fil-mertu, b’deċiżjonijiet ta’ qrati ta’ ġurisdizzjoni ġenerali, li ma humiex marbuta bil-fatti, kif ikkonstatati mill-korp regolatorju?
               
            
         (1)  ĠU 2012, L 343, p. 32, rettifiki fil-ĠU 2015, L 67, p. 32 u fil-ĠU 2015, L 196, p. 67.